Martha My Dear

Martha My Dear a zo ur ganaouenn saoznek gant ar strollad sonerien saoz The Beatles.

Daoust d'an emglev boas a rene an darempredoù arzel etre Lennon ha McCartney e oa bet savet Martha My Dear e 1968 gant Paul McCartney (1942-) e-unan-penn, ton ha son.

Petra bennak m'en devoa ar sonaozer saoz ur bobtail d'an ampoent n'eo ket ar giez "Martha" a oa kaoz anezhi er sonenn tamm ebet. A-ratozh-kaer e oa bet krouet o soñjal en aktourez Jane Asher (1946-) en devoa darempredetKejet o devoa an eil gant egile e miz Ebrel 1963. e-pad pell amzer betek dimeziñ e miz Kerzu 1967. Ne oant ket tonket da chom asambles dre ma'z eas Asher diouzh McCartney e miz Gouere 1968 hep na vije gwall sklaer abegoù an dispartiañ. E buhezskrid Lennon skrivet gant Philip Norman (1943-), embannet e 2008, e tispleg an aozer he dije Jane Asher tapet Paul McCartney a-gevret gant ar saverez senario stadunanat Francie Schwartz (1944-)Philip Norman, John Lennon: The Life, HarperCollins Publishers, 2008, pajenn 606....

Enrollet e voe d'ar 4 a viz Here 1968, McCartney o seniñ un toullad mat a vinvioù (gitar-boud, piano ha taboulinoù en o zouez) hag eñ eilet gant sonerien binvioù kouevrTed Barker, Leon Calvert, Ronnie Hughes, Alf Reece, Stanley Reynolds ha Tony Tunstall. ha dre gerdinFrederick Alexander, Leo Birnbaum, Peter Halling, Reginald Kilbey, Dennis McConnell, Les Maddox, Bernard Miller, Henry Myerscough ha Lou Sofier.. 2:28 he fad e voe kanet gant McCartney ivez hag embannet d'an 22 a viz Du 1968 evel an navet kanaouenn eus kentañ pladenn an albom The BeatlesGraet e vez "Albom gwenn" anezhañ ivez..

Savet en devoa McCartney un nebeud kanaouennoù all kent — I'm Looking Through You, We Can Work It Out (1965), For No One, Here, There and Everywhere (1966) — an holl anezhe awenet gant Jane Asher. Un istor garantez a oa ouzh e c'hortoz koulskoude : d'an 12 a viz Meurzh 1969 ec'h euredas da Linda Eastman, ul luc'hskeudennerez stadunanat en devoa graet anaouedegezh ganti d'ar... 15 a viz Mae 1967 e Londrez.

Arzourien all
N'eo ket bet adkanet gant kement-se a arzourien all : gallout a reer menegiñ doare dic'hortoz ar strollad Ambrose Slade e 1969 (a-raok dont da vezañ Slade).

Ar gerioù...
  ...war al lec'hienn LYRICSFREAK.

Liamm diavaez
 Ul lodenn eus Martha My Dear.
  Martha My Dear kanet gant Ambrose Slade.

Notennoù ha daveennoù

Rummad:Kanaouennoù 1968
Rummad:Kanaouennoù Paul McCartney
Rummad:Kanaouennoù saoznek
Rummad:Kanaouennoù The Beatles